**Дата:** 09.06.2020 г.

**УТВЪРЖДАВАМ:**

**ЛЪЧЕЗАР СИМОНОВ /П/**

**Главен секретар на**

**Областна дирекция „Земеделие“ – София област**

*(упълномощен Възложител, съгласно*

*Заповед №РД-12-411/27.08.2018 г. на Директора на*

*ОД“Земеделие“ –София област )*

**П Р О Т О К О Л**

**№ 2**

от дейността на комисията за разглеждане и оценка на получените оферти за възлагане на обществена поръчка чрез събиране на оферти с обява с рег.№ ПД-05-2/18.05.2020 г., с предмет: „Доставка по периодични заявки на тонер касети за копирни и печатащи устройства с различни марки, необходими за нуждите на Областна дирекция „Земеделие”- София област”.

Състав на комисията, съгласно Заповед № РД-04-117/29.05.2020 г. на Лъчезар Симонов – главен секретар, упълномощен Възложител, съгласно Заповед №РД-12-411/27.08.2018 г. на Директора на Областна дирекция “Земеделие“ – София област, както следва:

**Председател:** Павлина Шишова– главен юрисконсулт;

**Членове:**

1. Ладинка Михайлова – главен счетоводител;
2. Николай Машов – старши експерт;

На дата 09.06.2020г., в 09:30 часа,комисията се събра на закрито заседание, за да продължи работата си в изпълнение на решенията на комисията, отразени в Протокол № 1/03.06.2020г. от дейността й, утвърден от Възложителя на дата 03.06.2020 г., съдържащ констатациите относно наличието и редовността на представените документи и информация от офертите на петимата участници в обществената поръчка, както и констатации по отношение на наличието на предпоставки за прилагане на чл.72, ал.1 от ЗОП по отношение на офертите на участниците „**Офис консумативи” ООД** и„**АТС- България” ООД**. Председателят на комисията докладва пред нея, че Протокол № 1/03.06.2020 г. е изпратен на всеки един от петимата участника на дата 03.06.2020 г., по електронен път чрез имейли на посочените в офертата на участниците електронни адреси, като също така е качен и на „Профила на купувача” в раздела на поръчката, което се подкрепя от представените електронни разпечатки, приложени към досието на настоящата обществена поръчка.

На основание чл.72, ал.1 от ЗОП и решение на комисията, визирано в Протокол № 1/03.06.2020г., което е одобрено от Възложителя чрез утвърждаването на протокола с полагане на подпис на дата 03.06.2020 г., председателят на комисията е изготвил 2 /два/ броя писма, с които Възложителят е изискал от „**Офис консумативи” ООД** и„**АТС- България” ООД** обосновка, съдържаща някое от визираните в чл.72, ал.2 от ЗОП обстоятелства, по отношение на предложената от участника цена за изпълнение на обществената поръчка с предмет: „Доставка по периодични заявки на тонер касети за копирни и печатащи устройства с различни марки, необходими за нуждите на Областна дирекция „Земеделие”- София област”.

Определеният от комисията краен срок за представяне на изискуемата обосновка от двамата участника е нормативно определеният - 5 (пет) дни, считано от датата на получаване на искането на основание чл.72, ал.1 от ЗОП, т.е. от получаването на писмо, а именно до 08.06.2020 г. включително.

Председателят на комисията докладва пред нея, че в определеният краен срок за получаване на обосновката, са депозирани в деловодството на Областна дирекция „Земеделие” –София област в непрозрачен и с ненарушена цялост 2 /два/ броя пликове, както следва:

1. Обосновка от „АТС-България” ООД с рег.№ ПД-04-11-2/05.06.2020 г. в 10:57 часа.

2. Обосновка от „Офис консумативи” ООД с рег.№ ПД-04-9-2/05.06.2020 г. в 13:53 часа.

С оглед описаната по-горе фактическа обстановка комисията продължи своята работа със запознаване и разглеждане на постъпилите обосновки от участниците „Офис консумативи” ООД и „АТС- България” ООД, поискани от Възложителя на основание чл.72, ал.1 от ЗОП. Комисията се запозна подробно с обстоятелствата, изложени в представените обосновки и извърши преценка по отношение на тяхната пълнота и обективност относно обстоятелствата по чл. 72, ал. 2 от ЗОП. Комисията счита, че:

1. Обосновка от „АТС- България” ООД, с рег. № ПД-04-11-2/05.06.2020 г. За участника са налице изключително благоприятни условия за представяне на тонер касетите, изразяващи се обективно в:

* предоставяне на специални цени за консумативите, които се използват за осъществяването на доставката им, както и стокови кредити от доставчиците по договори;
* доброто финансово състояние на участника, което прави възможно поддържането на материална и складова база, транспортно оборудване от 4 бр.лекотоварни автомобила и ЕРП система, позволяваща минимално време за обслужване на доставките.
* квалифициран персонал и провеждането на обучения за подобряване на ефективността и знанията на персонала.
* при определянето на предлаганата си цена е използван принципа на икономичност, използването на собствени ресурси – материална база, служебни автомобили, опитът и техническите възможности.

Изложените в обосновката аргументи са подкрепени и с приложени доказателства, включително и в табличен вид.

С оглед гореизложеното комисията счита, че представената обосновка е пълна и обективна по отношение на наличие на изключително благоприятни условия за участника.

1. Обосновка от „Офис консумативи” ООД с рег.№ ПД-04-9-2/05.06.2020 г. За участника са налице изключително благоприятни условия за представяне на тонер касетите, изразяващи се обективно в:

* поддържането на големи количества консумативи с оглед осигуряване на доставки до контрагентите, налични собствени складови бази и осигурена логистична връзка със собствени транспортни средства.
* квалифициран персонал, въведен специализиран софтуер за проследяване на видовете материали и тяхната наличност.
* залагане на нисък процент печалба за реализиране на доставките

Изложените в обосновката аргументи са подкрепени документи.

С оглед гореизложеното комисията счита, че представената обосновка е пълна и обективна по отношение на наличие на изключително благоприятни условия за участника.

1. С оглед на горепосочените констатации и на основание чл. 72, ал. и ал.3 от ЗОП, комисията единодушно РЕШИ:
2. Приема подробната писмената обосновка на участника „АТС-България” ООД с рег.№ ПД-04-11-2/05.06.2020 г.
3. Приема подробната писмената обосновка на участника „Офис консумативи” ООД с рег.№ ПД-04-9-2/05.06.2020 г.
4. **Класиране на участниците:**

Въз основа на извършените до момента фактически действия, комисията допуска до оценка офертите петимата участниците „Тонер съпорт” ООД, „Офис консумативи“ ООД, „Копикомп Сървисис“ EООД, „АТС- България“ ООД и Кооперация „Панда”, поради което и в съответствие с избраният от Възложителя критерий за оценка на офертите, визиран в обявата на настоящата обществена поръчка, а именно „най-ниска цена”, комисията пристъпи към класиране на ценовите предложения на участниците, както следва:

1.“Офис консумативи“ ООД – обща цена 7 645.40 лв. без ДДС;

2.„АТС- България“ ООД – обща цена 7 750.00 лв. без ДДС;

3.Кооперация „Панда”– обща цена 9 331.25 лв. без ДДС;

4.„Копикомп Сървисис“ EООД – обща цена 9 555.28 лв. без ДДС;

5.„Тонер съпорт” ООД – обща цена 12 514.00 лв. без ДДС;

Съобразно извършеното класиране, комисията предлага на Възложителя следното:

1. Да определи за изпълнител на настоящата обществена поръчка, с предмет: „Доставка по периодични заявки на тонер касети за копирни и печатащи устройства с различни марки, необходими за нуждите на Областна дирекция „Земеделие”- София област”, класираният на първо място участник **“Офис консумативи“ ООД.**

С така извършените действия комисията изпълни възложените й задачи със Заповед № РД-04-117/29.05.2020 г. на Лъчезар Симонов – главен секретар, упълномощен Възложител, съгласно Заповед №РД-12-411/27.08.2018 г. на Директора на Областна дирекция “Земеделие“ – София област, като съгласно изискването на чл. 97, ал. 4 от ППЗОП представя на Възложителя настоящия протокол за утвърждаване, ведно с всички документи събрани в хода на провеждане на настоящата обществена поръчка.

Настоящият протокол е съставен в един екземпляр на дата 09.06.2020г. в 14:00 часа, състои се от 3 /три/ страници и се подписа единодушно от всички членове на комисията. Същият отразява дейността на комисията, извършена на заседание, проведено на дата 09.06.2020 г., в 09:30 часа.

**Председател:**Павлина Шишова /**п/**

**Членове:**

1.Ладинка Михайлова  **/п/**

2.Николай Машов **/п/**